Proposta għal REGOLAMENT TA’ IMPLIMENTAZZJONI TAL-KUNSILL li jemenda r-Regolament (UE) Nru 461/2013 li jimponi dazju kumpensatorju definittiv fuq l-importazzjonijiet ta’ ċertu polietilentereftalat (PET) li joriġina mill-Indja wara reviżjoni ta’ skadenza skont l-Artikolu 18 tar-Regolament (KE) Nru 597/2009 /* COM/2014/051 final - 2014/0026 (NLE) */





MEMORANDUM TA’ SPJEGAZZJONI 1) Kuntest tal-proposta 110 || · Ir-raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra l-importazzjonijiet sussidjati minn pajjiżi li mhumiex membri tal-Komunità Ewropea[1] ("ir-Regolament bażiku") fil-proċediment li jikkonċerna l-importazzjonijiet ta' ċertu polietilentereftalat (PET) li joriġina, inter alia, mill-Indja. · Kuntest Ġenerali Din il-proposta qed issir fil-kuntest tal-implimentazzjoni tar-Regolament bażiku u tikkonċerna l-irtirar ta’ żewġ impenji ta' prezzijiet li qabel kienu ġew aċċettati mill-Kummissjoni (id-Deċiżjoni 2000/745/KE[2], kif emendata bid-Deċiżjoni Nru 2005/697/KE[3] u d-Deċiżjoni tal-Kummissjoni 2013/223/UE[4]) fil-qafas tal-proċediment ta’ kontra s-sussidju msemmi hawn fuq. 139 || · Id-dispożizzjonijiet eżistenti fil-qasam tal-proposta: Bir-Regolament (UE) Nru 461/2013[5] il-Kunsill impona dazju kumpensatorju definittiv fuq l-importazzjonijiet ta’ ċertu polietilentereftalat (PET) li joriġina mill-Indja. Il-Kummissjoni, permezz tad-Deċiżjoni 2000/745/KE, kif emendata bid-Deċiżjoni 2005/697/KE, aċċettat tliet impenji ta’ prezzijiet minn kumpaniji Indjani. 141 || · Konsistenza ma' politiki u għanijiet oħra tal-Unjoni Mhux applikabbli. 2) Konsultazzjoni mal-partijiet interessati u valutazzjoni tal-impatt || · Konsultazzjoni mal-partijiet interessati 219 || Il-partijiet interessati kkonċernati bil-proċediment kellhom l-opportunità li jikkummentaw, skont l-Artikolu 13(9) tar-Regolament bażiku. || · Il-ġbir tal-għarfien espert u l-użu tiegħu 229 || Ma kienx hemm bżonn ta' għarfien espert estern. 230 || · Valutazzjoni tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali tal-impatt iżda fih lista eżawrjenti ta' kundizzjonijiet li jridu jiġu vvalutati. 3) Elementi ġuridiċi tal-proposta 305 || · Sommarju tal-azzjoni proposta Il-Kummissjoni ddeċidiet li tirtira tliet impenji ta’ prezzijiet minħabba l-bidla fiċ-ċirkostanzi matul l-implimentazzjoni tagħhom. Għal esportatur wieħed l-irtirar qed isir ukoll minħabba ksur ripetittiv tal-obbligi ta’ rappurtar dwar l-impenn. Għalhekk, ir-Regolament tal-Kunsill sottostanti li jimponi d-dazju kumpensatorju definittiv għandu jiġi emendat kif meħtieġ. Għaldaqstant, huwa propost li l-Kunsill jadotta l-proposta mehmuża għal Regolament li għandu jiġi ppubblikat f'Il-Ġurnal Uffiċjali tal-Unjoni Ewropea. 310 || · Il-bażi ġuridika Ir-Regolament tal-Kunsill (KE) Nru 597/2009 tal-11 ta’ Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea. 329 || · Il-prinċipju ta’ sussidjarjetà Il-proposta taqa’ taħt il-kompetenza esklussiva tal-Unjoni. Għaldaqstant, il-prinċipju ta' sussidjarjetà ma japplikax. || · Il-prinċipju ta’ proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: 331 || Il-forma ta' azzjoni hi deskritta fir-Regolament imsemmi hawn fuq u ma tħalli l-ebda lok għal deċiżjoni nazzjonali. 332 || Mhix applikabbli indikazzjoni ta' kif il-piż finanzjarju u amministrattiv li jaqa' fuq l-Unjoni, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jitnaqqas u jkun proporzjonat mal-għan tal-proposta. || · Għażla ta' strumenti: 341 || Strumenti proposti: regolament. 342 || Mezzi oħra ma jkunux adegwati għar-raġuni li ġejja: Ir-Regolament bażiku msemmi hawn fuq ma jipprevedix għażliet alternattivi. 4) Implikazzjonijiet Baġitarji 409 || Il-proposta ma għandha l-ebda implikazzjoni għall-baġit tal-Unjoni. 2014/0026 (NLE) Proposta għal REGOLAMENT TA’ IMPLIMENTAZZJONI TAL-KUNSILL li jemenda r-Regolament (UE) Nru 461/2013 li jimponi dazju kumpensatorju definittiv fuq l-importazzjonijiet ta’ ċertu polietilentereftalat (PET) li joriġina mill-Indja wara reviżjoni ta’ skadenza skont l-Artikolu 18 tar-Regolament (KE) Nru 597/2009 IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra r-Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijiet ssussidjati minn pajjiżi li mhumiex membri tal-Komunità Ewropea[6] ("ir-Regolament bażiku"), u b'mod partikolari l-Artikolu 13 tiegħu, Wara li kkunsidra l-proposta mill-Kummissjoni Ewropea wara konsultazzjoni mal-Kumitat Konsultattiv, Billi: A. PROĊEDURA PREĊEDENTI (1) Il-miżuri kumpensatorji fuq importazzjonijiet ta’ polietilentereftalat (PET) li joriġina mill-Indja ilhom fis-seħħ mis-sena 2000[7]. Dawn il-miżuri kienu miżmuma l-aħħar mir-Regolament ta’ Implimentazzjoni tal-Kunsill (UE) Nru 461/2013[8], wara analiżi ta’ skadenza. (2) Il-miżuri kontra d-dumping fuq importazzjonijiet ta’ PET li joriġina mill-Indja ilhom fis-seħħ mis-sena 2000[9]. Dawn il-miżuri kienu miżmuma l-aħħar mir-Regolament tal-Kunsill (UE) Nru 192/2007[10], wara analiżi tal-iskadenza. Fl-24 ta’ Frar 2012, il-Kummissjoni bdiet analiżi ta’ skadenza sussegwenti. Permezz tad-Deċiżjoni ta’ Implimentazzjoni 2013/226/UE[11], il-Kunsill irrifjuta l-proposta tal-Kummissjoni għar-Regolament ta’ Implimentazzjoni tal-Kunsill li jżomm id-dazju kontra d-dumping fuq l-importazzjonijiet ta’ PET li joriġina, inter alia, mill-Indja u, għalhekk, il-miżuri kontra d-dumping skadew. (3) Fl-2000, permezz tad-Deċiżjoni 2000/745/KE[12], il-Kummissjoni aċċettat impenn ta’ prezzijiet (“l-Impenn”), offruti b'rabta kemm mal-proċedimenti kontra d-dumping kif ukoll dawk kontra s-sussidji, inter alia mill-kumpaniji Indjani: Pearl Engineering Polymers Limited ("Pearl") u Reliance Industries Limited (“Reliance”). Fl-2005, permezz tad-Deċiżjoni 2005/697/KE[13] li temenda d-Deċiżjoni 2000/745/KE, il-Kummissjoni aċċettat impenn mill-kumpanija Indjana South Asean Petrochem Limited li bħala riżultat ta’ fużjoni biddlet isimha għal Dhunseri Petrochem & Tea Limited ("Dhunseri")[14]. B. IRTIRAR TAL-IMPRIZI U EMENDA TAR-REGOLAMENT (UE) NRU 461/2013 (4) Bid-Deċiżjoni XX[15], il-Kummissjoni rtirat l-aċċettazzjoni tal- impenji offruti minn tliet kumpaniji Indjani Dhunseri, Reliance u Pearl. Għaldaqstant, l-Artikolu 1(4) u l-Artikolu 2 tar-Regolament (UE) 461/2013 flimkien mal-Anness tar-Regolament għandhom jkunu rrevokati kif meħtieġ. Għaldaqstant, id-dazji kompensatorji definittivi imposti bl-Artikolu 1(2) tar-Regolament (UE) Nru 461/2013 għandhom japplikaw għal importazzjonijiet ta’ PET prodotti mill-kumpaniji Dhunseri, Reliance u Pearl (kodiċi addizzjonali TARIC A585 għal DHUNSERI, kodiċi addizzjonali TARIC A181 għal Reliance u kodiċi addizzjonali TARIC A182 għal Pearl). ADOTTA DAN IR-REGOLAMENT: Artikolu 1 1. L-Artikolu 1(4) u l-Artikolu 2 tar-Regolament (UE) Nru 461/2013 flimkien mal-Anness tar-Regolament jiġu rrevokati. 2. L-Artikolu 1(5) tar-Regolament (UE) Nru 461/2013 għandu jiġi nnumerat mill-ġdid bħala l-Artikolu 1(4). 3. L-Artikolu 3 tar-Regolament (UE) Nru 461/2013 għandu jiġi nnumerat mill-ġdid bħala l-Artikolu 2. Artikolu 2 Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea. Magħmul fi Brussell, Għall-Kunsill Il-President [1] ĠU L 188, 18.07.2009, p. 93. [2] ĠU L 301, 30.11.2000, p. 88. [3] ĠU L 266, 11.10.2005, p. 62. [4] ĠU L 135, 22.5.2013, p. 19. [5] ĠU L 137, 23,5.2013, p. 1 [6] ĠU L 188, 18.07.2009, p. 93. [7] ĠU L 301, 30.11.2000, p. 1 [8] ĠU L 137, 23.5.2013, p. 1 [9] ĠU L 301, 30.11.2000, p. 21. [10] ĠU L 59, 27.2.2007, p. 1 [11] ĠU L 136, 23.5.2013, p. 12. [12] ĠU L 301, 30.11.2000, p. 88. [13] ĠU L 266, 11.10.2005, p. 62. [14] ĠU C 335, 11.12.2010, p. 7. [15] Ara l-paġna XX ta' dan il-Ġurnal Uffiċjali.